system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Teologie creștină?
assistant
Teologia creștină este o practică a teologiei dintr-un punct de vedere creștin sau studiul teologic al creștinismului. Dată fiind influența copleșitoare exercitată de creștinism în Europa, în special în perioada pre-modernă, teologia creștină a penetrat o mare parte a culturii occidentale și reflectă deseori acea cultură.

Sub-discipline 
Printre sub-disciplinele teologiei creștine se numără:

 angelologie - studiul doctrinei despre ființele spirituale create, adică îngerii și demonii (inclusiv Satan)
 antropologie creștină - studiul doctrinei despre umanitate, în special în relație cu divinitatea
 bibliologie - studiul Bibliei în sine și al doctrinei inspirației
 cristologie - studiul lui Christos, în legătură cu conceptele de natură, persoană, ipostas, etc
 eclesiologia - studiul Bisericii creștine, inclusiv al structurii sale instituționale, a tainelor (sacramentelor) și a unora din practicile sale
 eschatologia - studiul doctrinei vremurilor din urmă
 hamartiologia - studiul păcatului
 liturgica - studiul cultului public
 pneumatologia - studiul Duhului Sfânt
 patrologie - studiul scrierilor Sfinților Părinți
 soteriologia - studiul doctrinei despre mântuire
 teodiceea - studiul naturii răului
 triadologia - studiul doctrinei despre Sfânta Treime
 teologia propriu-zisă - studiul lui Dumnezeu.

Istorie 
Istoria teologiei creștine se împletește cu istoria Bisericii și acoperă dezvoltări importante în filozofie și în istoria ideilor. Probleme specifice, cum ar fi erezia, arianismul și Reforma protestantă sunt de importanță specială.

Metodologie 
Există câteva metode de studiere a teologiei. Ele sunt, într-o ordine oarecare:

 teologia biblică - studiul teologiei așa cum este prezentată și dezvoltată de-a lungul Bibliei; accentul e pus pe revelația progresivă
 teologia sistematică - studiază teologia pe teme specifice.
 teologia constructivă - este o abordare postmodernă a teologiei sistematice, aplicând, printre altele, teoria feministă, teologia queer, deconstrucționismul creștin
 teologia istorică - studiază teologia așa cum s-a dezvoltat (și se dezvoltă) în istorie
 teologia dogmatică - studiază teologia (sau dogma) așa cum s-a dezvoltat în diferitele confesiuni și denominațiuni religioase
 teologia pragmatică sau practică - studiază teologia în legătură cu slujirea ca slujitor bisericesc
 apologetica - studiază teologia în comparație cu alte concepții despre lume, cu scopul de a formula o apărare a credinței și de a da o provocare altor credințe
 teologia narativă - studiază o prezentare narativă a credinței, nu o dezvoltare dogmatică
 hermeneutica biblică - studiază Biblia din prisma unor seturi de reguli prescrise sau principii de interpretare (strâns înrudită fiind cu exegeza creștină).

Școli de teologie creștină 
Printre școlile menționate aici, unele privesc doar una dintre subdisciplinele menționate mai sus, iar altele privesc doar câteva dintre ele.

 teologia anglicană
 arminianismul / metodismul
 teologia baptistă
 teologia neagră
 calvinismul / teologia reformată
 teologia harismatică / penticostalismul
 dispensaționalismul
 teologia evanghelică
 teologia feministă
 fundamentalismul
 liberalismul
 teologia eliberării
 luteranismul
 neo-ortodoxismul
 teologia ortodoxă
 paleo-ortodoxismul
 personalismul
 teologia procesului
 quakerismul
 restoraționismul
 romano-catolicismul / tomismul

Obiectul teologiei catolice 

 obiectum materiale - este Dumnezeu
 obiectum formale quod - Dumnezeu ca izvor de viață, Dumnezeu sub aspectul dumnezeirii, Dumnezeu al mântuirii, Dumnezeu care sfințește, Dumnezeu creatorul și creația (creaturile)
 obiectum formale quo - cuvântul lui Dumnezeu.

Teologia și credința sunt doua realități diferite. Teologia este înțelegerea credinței, presupune încredere în autoritatea lui Dumnezeu care se revelează. Credința este răspunsul existențial al omului la revelație.

În teologie certitudinea variază în funcție de calitatea argumentelor, în credință certitudinea este funcție de credincios.

Teologia și Magisteriul (învățătura Bisericii) au același scop, apărarea tezaurului credinței și mântuirea lumii, dar au roluri diferite în atingerea acestui scop, conform doctrinei catolice:

Rolul magisteriului:

 de a păstra integre Tradiția și Scriptura
 de a evalua cu autoritate rezultatele teologiei
 de a propune noi teme teologiei

Rolul teologiei:

 de a aprofunda revelația
 de a informa pe creștini asupra rezultatelor sale
 de a colabora cu Magisteriul și de a se supune acestuia
 de a media între Magisteriu și comunitatea creștină
 de a lucra la formarea credinței
 de a descoperi devierile de la dreapta credință.

Vezi și 
 Listă de teologi creștini
 Teologie